section_heading: Nastupi na All-Star vikendu
paragraph_text: 2006. godine Billups je sa svojim suigračima Richardom Hamiltonom, Rasheedom Wallaceom i Benom Wallaceom izabran za sudjelovanje na All-Star utakmici. Pod vodstvom svog trenera Filipa Saundersa, Pistonsi nisu uspjeli odvesti Istok do pobijede. Tijekom All-Star vikenda 2006. Billups je sudjelovao na natjecanju u tricama, ali bez većeg uspjeha jer je ispao u prvom krugu sa samo 12 ubačaja. Tijekom All-Star vikenda 2007. Billups je s Billom Laimbeerom i Swin Cash osvojio Shooting Stars natjecanje i sa svojim suigračem Richardom Hamiltonom sudjelovao na All-Star utakmici ali kao zamjena. Također i 2008. sudjelovao je na All-Star utakmici sa svojim suigračima Richardom Hamiltonom i Rasheedom Wallaceom, ali i ovaj puta kao zamjena. 2009. Billups je bio jedini Nugget na All-Star utakmici. 2010. godine Billups je imenovan zamjenom za ozlijeđenog Chrisa Paula te je tako ostvario svoj peti nastup na All-Star utakmici.